《方城驿》
宋代·张嵲

古驿藏幽谷，回环乱峰稠。
驿前山特秀，翠气光浮浮。
晴日经短山，奇温惊敝裘。
门前万山道，过客空悠悠。
忆昔庐戢黎，伐庸此淹留。
山中老鹳鹤，应识旌旆愁。
事去一转首，岩花几经秋。
石碐与涧道，犹是曩者否。
只应军旅声，长咽寒溪流。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。